

****

***1.MAJ / USKRS***

**BANJA LUKA**

***I NEOPISIVE LEPOTE NJENE OKOLINE***

***fakultativno: KRUPA NA VRBASU - JAJCE - JANJSKA OSTRVA - KOZARA***

**1 noćenje / 3 dana / autobusom**

cenovnik br. 1 od 22.03.2021.

***Banja Luka – grad na Vrbasu, je drugi po veličini grad Bosne i Hercegovine i administrativni centar Republike Srpske. U ovom gradu i njegovoj okolini preplitale su se različite kulture, običaji i uticaji. Sve to je ostavilo traga na  pojedine delove grada, ali i na velikom broju kulturno - istorijskih spomenika kao svedoka različitih epoha i ljudskog stvaralaštva. Zbog mnogobrojnih zelenih površina, Banja Luka je poznata kao grad zelenila. Kažu – lepa je Banja Luka, ali niko ne može sa sigurnošću da tvrdi kada je najlepša. U rano proleće kada ozeleni, u leto kada lipe mirišu, u jesen kada boje predivno stoje jer je svoju dušu protegao duž svojih ulica. I nema mesta i ćoška koji ne biste zavoleli samo ako jednom tuda prođete. Velika srcem, ova mirna luka prima svakoga i nudi mu najbolje od sebe. A priroda je nadarila, pa ima šta i da daje.***

**PROGRAM PUTOVANJA**

**1. DAN, petak 30.04.2021. BEOGRAD – BANJA LUKA**

**Polazak iz Beograda oko 6h** sa glavne autobuske stanice BAS, centar Beograda, ulaz iz Karađorđeve ulice preko puta hotela Mr. President (tačno vreme biće poznato najkasnije dan pred putovanje - organizator šalje obaveštenje svim putnicima sa svim detaljima polaska, **ukoliko ne dobijete obaveštenje dan pred putovanje, najkasnije do 14h, obavezno kontaktirajte agenciju**). Vožnja kroz Srbiju i Bosnu i Hercegovinu sa usputnim pauzama. **Dolazak u Banja Luku. Razgledanje i upoznavanje grada: Kastel, Krivi sat, Banski dvor, Hram Hrista Spasitelja, Ferhadija, Safikadin grob, Gospodska ulica...** Nakon razgledanja, smeštaj u hotel, posle 15h. Slobodno vreme. **Noćenje.**

**2. DAN, subota 01.05.2021. BANJA LUKA – KRUPA NA VRBASU / JAJCE / JANJ I JANJSKA OSTRVA (*fakultativno*)**

**Doručak.** Slobodno vreme u Banja Luci illi izlet u okolinu grada. Prvo mesto na izletu koje se posećuje je Krupa na Vrbasu. Krupa na Vrbasu se nalazi na oko 25 km južno od Banja Luke. Smeštena je na mestu gde Vrbas napušta kanjon i ulazi u Krupsko polje, a sa njegove leve strane se uliva reka Krupa. Mesto sa izuzetnim prirodnim i kulturnim vrednostima kao što su slapovi, mlinovi i izvori Krupe. Put dalje vodi ka gradu Jajce koji se nalazi na ušću reke [Plive](https://sh.wikipedia.org/wiki/Pliva) u [Vrbas](https://sh.wikipedia.org/wiki/Vrbas). Jajce postaje važno istorijsko mesto za vreme [II svetskog rata](https://sh.wikipedia.org/wiki/Drugi_svjetski_rat), kada se u njemu održalo Drugo zasedanje [AVNOJ](https://sh.wikipedia.org/wiki/AVNOJ)-a, [29.11.](https://sh.wikipedia.org/wiki/29._11.)[1943](https://sh.wikipedia.org/wiki/1943). Na tom zasedanju su donešene važne odluke kojima je utemeljena buduća [socijalistička Jugoslavija](https://sh.wikipedia.org/wiki/Socijalisti%C4%8Dka_Federativna_Republika_Jugoslavija). U spomen tog događaja SFRJ je slavila [Dan republike](https://sh.wikipedia.org/w/index.php?title=Dan_republike_(SFRJ)&action=edit&redlink=1) kao svoj najveći praznik. Zbog mnogih spomenika grad nosi naziv - [Jajce grad muzej](https://sh.wikipedia.org/wiki/Jajce_grad_muzej). Posete muzeju AVNOJ-a. Odlazak do čuvenog vodopada, simbola ovog grada. Ovo je jedini vodopad u svetu koji se nalazi u centru grada i to ga čini specifičnim i jedinstvenim. Spada u 12 najlepših vodopada u svetu. Nastavak putovanja do reke Janj i Janjskih ostrva, izletište koje se nalazi nedaleko od Šipova – biser prirode Bosne i Hercegovine. Reka Janj je poznata upravo po turističkoj atrakciji [Janjska ostrva](https://bs.wikipedia.org/w/index.php?title=Janjska_ostrva&action=edit&redlink=1) gde se Janj razliva u mnogobrojne potočiće koji se nakon nekoliko kilometara ponovo spajaju. U popodnevnim časovima povratak u Banja Luku. **Noćenje**.

**3. DAN, nedelja 02.05.2021. BANJA LUKA – KOZARA (*fakultativno*) - BEOGRAD**

**Doručak. Odjava iz hotela i pakovanje stvari do 9h.** Slobodno vreme ili fakultativni izlet do Kozare. Kozara je svojevrsna vazdušna banja, jedinstvena po brzini regeneracije crvenih krvnih zrnaca. Ovo je mesto gde možete dišući punim plućima uživati u prelepim ambijentima kozaračke prirode. Planina Kozara nalazi se u severozapadnom delu Bosne i Hercegovine. Ovo je niska, ostrvska planina smeštena između Panonske nizije na severu i Dinarida na jugu, takođe omeđana rekama Savom, Unom, Vrbasom i Sanom. Posle II svetskog rata planina Kozara postala je čuvena po herojskim borbama naroda ovog kraja za slobodu. Na Mrakovici, centralnom delu Nacionalnog parka "Kozara", uređen je Memorijalni kompleks (Spomenik, Memorijalni zid i Muzej), kojim je obeležena čuvena kozaračka epoha. Prisustvovaćete času istorije uz kazivanja šta se zbilo na Kozari. Nakon posete Kozari, povratak u Banja Luku. Kratko slobodno vreme. Polazak za Srbiju u popodnevnim časovima. **Dolazak u Beograd na mesto polaska u kasnim večernjim časovima – zavisno od uslova na putu i zadržavanja na graničnim prelazima. Kraj programa.**

|  |  |  |  |
| --- | --- | --- | --- |
| **TERMIN PUTOVANJA** | **HOTEL** | **CENA ARANŽMANA** | **SPECIJALNA CENA** |
| **30.04 – 02.05.2021.** | **ZEPTER HOTEL PALACE 4\*** | **99 evra** | **89 evra do 20.04.**  |

**DEVIZNI DEO IZ TABELE SE PLAĆA U DINARSKOJ PROTIVVREDNOSTI PO SREDNJEM KURSU NARODNE BANKE SRBIJE NA DAN UPLATE**

doplata za 1/1 sobu **30 evra** (***isključivo na upit***)

doplata za dodatno sedište u autobusu **30 evra** (***isključivo na upit***)

dete do 12 godina u pratnji dve odrasle osobe (na pomoćnom ležaju) ostvaruje popust 10 evra na cenu aranžmana

dete do 6 godina (u zajedničkom ležaju) ostvaruje popust 40% na cenu aranžmana

*ne postoji mogućnost umanjenja za sopstveni prevoz*

**CENA ARANŽMANA OBUHVATA**

* prevoz autobusom turističke klase (od 16 - 87 mesta) prosečne udobnosti na navedenoj relaciji / mesta se određuju prema **datumu uplate tj sklapanja Ugovora o putovanju**
* smeštaj u hotelu 4\* (po lokalnoj kategorizaciji) u 1/2 i 1/2+1 (treći krevet je pomoćni ležaj manjih dimenzija - ***isključivo na upit***) sobama na bazi 2 noćenja sa doručkom (švedski sto - samoposluživanje)
* razgledanje Banja Luke u pratnji vodiča
* usluge turističkog vodiča / pratioca tokom putovanja
* troškove ogranizacije putovanja

**CENA ARANŽMANA NE OBUHVATA**

* putno zdravstveno osiguranje (do 17 god – 190 din, od 18 do 70 god – 375 din, od 70 god i više – 750 din) sa osiguranom sumom do 30000 evra, doplata 50% od cene osiguranja za osiguranje od COVID-19
* individualne troškove – nepomenute usluge
* fakultativne izlete
* **transfer iz UŽICA, ČAČKA, KRAGUJEVCA, BATOČINE (ostali gradovi na upit) – doplata 20 evra / minimum 8 putnika, transfer iz ZRENJANINA – doplata 20 evra / minimum 4 putnika, transfer iz NOVOG SADA – doplata 10 evra / minimum 4 putnika, transfer iz VRŠCA – doplata 2500 dinara / minimum 8 putnika**

**NAČIN PLAĆANJA**

* 30% prilikom rezervacije, ostatak isplaćeno najkasnije 7 dana pred putovanje
* platnim karticama VISA, DINA, MAESTRO, MASTER CARD, AMERICAN EXPRESS
* na rate čekovima bez kamate, 40% avans, poslednja rata 2 meseca nakon putovanja, realizacija 10. ili 20. u mesecu – čekovi se deponuju u agenciji najkasnije 7 dana pred putovanje
* avans 30%, ostatak odloženo - do 3 mesečne rate kreditnim karticama BANCA INTESA – VISA, MASTER CARD I AMERICAN EXPRESS
* karticama Poštanske štedionice do 6 jednakih mesečnih rata
* putem administrativne zabrane na 4 mesečne rate

**FAKULTATIVNI IZLETI** (*minimum 25 pax za realizaciju*)

**KRUPA NA VRBASU - JAJCE - JANJSKA OSTRVA** (*cena obuhvata prevoz, vodiča, neophodne ulaznice*) **25 evra**, **IZLET NA KOZARU** (*cena obuhvat prevoz, vodiča, neophodne ulaznice*) **15 evra**

**NAPOMENA**

Fakultativni izleti nisu obavezni deo programa i zavise od broja prijavljenih putnika. Cena se uglavnom sastoji od troškova rezervacije, prevoza, parkinga, vodiča, ulaznica, organizacije... Cene izleta podložne su promenama u slučaju nedovoljnog broja prijavljenih putnika ili u slučaju promena cena ulaznica na lokalitetima. Agencija ne snosi odgovornost promene cene ulaznica na lokalitetima u odnosu na dan izlaska programa. U slučaju nedovoljnog broja putnika, organizator izleta zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate. Termini fakultativnih izleta su promenljivi i zavise od slobodnih termina po lokalitetima, broja prijavljenih putnika i objektivnih okolnosti. Izvršilac usluga na odredištu je inopartner.

**OPIS SMEŠTAJA - *opisi smeštajnih objekata su informativnog karaktera***

**Hotel *ZEPTER PALACE 4\**** Hotel se nalazi u glavnoj ulici, sa pogledom na Gradski trg i park. Hotelska zgrada je zaštićen spomenik graditeljskog nasleđa prve kategorije. Sobe sa TV, klimom... Sobe su 1/2 i 1/2 + 1 (treći krevet je pomoćni ležaj manjih dimenzija - ***isključivo na upit***). Doručak je na bazi švedskog stola – samoposluživanje. Sve sobe i prostori svih Zepter Hotela opremljeni su Zepter THERAPY AIR prečišćivačem vazduha koji: eliminiše viruse, bakterije, mikroorganizme, grinje, odstranjuje prašinu, polen, čađ, neutrališe neprijatne mirise i druge štetne mirise. Za Vaš ugodan san, hotel se pobrinuo smo se odabirom Quanomed Zepter dušeka. *zepterhotelpalace.com/*

#### *MOLIMO VAS DA SE PRE ZAKLJUČENJA UGOVORA O PUTOVANJU UPOZNATE SA PROGRAMOM PUTOVANJA I POSEBNIM NAPOMENAMA KOJE SU SASTAVNI DEO PROGRAMA PUTOVANJA, KAO I OPŠTIM USLOVIMA PUTOVANJA AGENCIJE TRAVELLINO*

***PREMA ZAKONU O TURIZMU ORGANIZATOR PUTOVANJA IMA PROPISANU POLISU OSIGURANJA BROJ 470000045792 OD 25.11.2020. GODINE - ROK VAŽENJA 01.10.2021. GODINE, POLISA TRIGLAV OSIGURANJE A.D.O, U VISINI OD 50000 EVRA ZA SLUČAJ INSOLVENTNOSTI ORGANIZATORA PUTOVANJA I ZA SLUČAJ NAKNADE ŠTETE KOJA SE PROUZROKUJE PUTNIKU NEISPUNJENJEM, DELIMIČNIM ISPUNJENJEM ILI NEUREDNIM ISPUNJENJEM OBAVEZA ORGANIZATORA PUTOVANJA KOJE SU ODREĐENE OPŠTIM USLOVIMA I PROGRAMOM PUTOVANJA***

PROGRAM JE RAĐEN NA BAZI MINIMUM 70 PUTNIKA

U SLUČAJU NEDOVOLJNOG BROJA PUTNIKA ROK ZA OTKAZ PUTOVANJA JE PET DANA PRE POČETKA PUTOVANJA

AGENCIJA ZADRŽAVA PRAVO DA REALIZUJE PREVOZ UZ KOREKCIJU CENE ILI U SARADNJI SA DRUGOM AGENCIJOM

AGENCIJA ZADRŽAVA PRAVO KOREKCIJE CENA U SLUČAJU PROMENA NA DEVIZNOM TRŽIŠTU

AGENCIJA NE SNOSI ODGOVORNOST ZA EVENTUALNE DRUGAČIJE USMENE INFORMACIJE O PROGRAMU PUTOVANJA

ORGANIZATOR ZADRŽAVA PRAVO PROMENE REDOSLEDA POJEDINIH SADRŽAJA U PROGRAMU

**UZ OVAJ PROGRAM VAŽE OPŠTI USLOVI PUTOVANJA TURISTIČKE AGENCIJE TRAVELLINO**

**POSEBNE NAPOMENE SU SASTAVNI DEO PROGRAMA PUTOVANJA**

**ORGANIZATOR PUTOVANJA TURISTIČKA AGENCIJA TRAVELLINO, LICENCA OTP 456/2020, kategorija A10**

broj programa 060/2021

**POSEBNE NAPOMENE**

* Prva promena po već zaključenom ugovoru je moguća bez nadoknade. Kod svake naredne promene već zaključenog ugovora (datuma polaska i povratka, imena putnika, broja putnika sa ugovora, smeštajnog objekata…), agencija zadržava pravo naplate administrativnih troškova u iznosu od 1000 dinara po ugovoru.
* Redosled sedenja u autobusu se pravi prema datumu uplate tj sklapanja Ugovora o putovanju. Prilikom pravljenja redosleda sedenja uzimaju se u obzir stariji putnici, trudnice, porodice sa decom (do 12 godina), putnici sa dokumentovanim zdravstvenim problemima… Prvi red sedišta su službena sedišta i ako nema potrebe, ne izdaju se putnicima. Putnik je dužan da prihvati sedište koje mu agencija dodeli.
* Putnik je dužan da prilikom potpisivanja ugovora dostavi organizatoru putovanja sve tražene podatke, uključujući i broj isprave sa kojom se prelazi granica. Ukoliko prilikom potpisivanja ugovora nije dostavio traženi podatak, rok za dostavu je 48 sati.
* Za putnike koji poseduju crveni biometrijski pasoš Republike Srbije, za ulazak u EU pasoš treba da važi minimum 3 meseca od dana povratka sa putovanja, a za ulazak u Republiku Tursku minimum 6 meseci od dana povratka sa putovanja.
* Organizator putovanja nije ovlašćen i ne ceni valjanost putnih i drugih isprava. Putnici koji nisu državljani Srbije u obavezi su da se sami upoznaju sa viznim režimom zemlje u koju putuju.  Preporučuje se putnicima da se o uslovima ulaska u zemlje EU (potrebna novčana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju i kroz koje prolaze. Agencija ne snosi odgovornost u slučaju da pogranične vlasti onemoguće putniku ulaz na teritoriju EU.
* Ukoliko putnici izvrše doplatu za dodatno sedište u autobusu, nemaju prava na refundiranje novca nakon putovanja ukoliko u autobusu ostane još slobodnih mesta.
* Dan pred polazak organizator putovanja šalje obaveštenje sa svim detaljima polaska. Ukoliko ne dobijete poruku obavezno kontaktirajte agenciju radi dobijanja tačnih podataka oko polaska na putovanje.
* Zaustavljanje radi usputnih odmora predviđeno je na svakih 3,5 do 4h vožnje na usputnim stajalištima, u zavisnosti od raspoloživosti kapaciteta stajališta i uslova na putu.
* Mole se putnici da vode računa o svojim putnim ispravama, novcu i stvarima u toku trajanja aranžmana. Ostavljanje vrednih stvari u autobusu i u hotelskim sobama nije preporučljivo jer ni prevoznik ni hotel ne odgovaraju za iste! U slučaju obijanja autobusa, putnik može zatražiti nadoknadu štete samo za svoje osigurane stvari kod ovlašćenih osiguravajućih kuća. Organizator putovanja ne može odgovarati niti se organizatoru putovanja pišu prigovori u slučaju ovih nepredviđenih okolnosti.
* Napominjemo da je putovanje grupno i tome je sve podređeno. Prema tome, potrebno je jasno sagledavanje situacije da su u vozilu, muzika i filmovi koji se puštaju neutralni po svom sadržaju. Temperatura u vozilu ne može se individualno za svako sedište podešavati i imajte u vidu da ono što je za nekoga toplo, za drugog je hladno i sl. Dakle, za grupno putovanje potrebno je puno razumevanje među putnicima i osećaj kolektivizma.
* Prostor za prtljag u autobusu je ograničen i predviđena količina prtljaga po putniku je jedan kofer i jedan komad ručnog prtljaga.
* Upozoravaju se putnici da zbog poštovanja satnica predviđenih programom putovanja, ne postoji mogućnost zadržavanja autobusa na graničnom prelazu radi regulisanja povraćaja sredstava po osnovu “tax free” pa Vas molimo da to imate u vidu.
* Organizator putovanja zadržava pravo promene programa putovanja usled nepredviđenih objektivnih okolnosti (npr. gužva na granicama, gužva u saobraćaju, zatvaranje nekog od lokaliteta predviđenog za obilazak...).
* Organizator putovanja i izleta na putovanju zadržava pravo izmene termina i uslova izvođenja fakultativnih izleta predviđenih programom kao i redosleda razgledanja usled objektivnih okolnosti. Molimo da uzmete u obzir da postoji mogućnost da usled državnih ili verskih praznika na određenoj destinaciji neki od lokaliteta ili tržnih centara, prodavnica, restorana, muzeja... ne rade.
* Dužina trajanja slobodnog vremena za individualne aktivnosti tokom programa putovanja zavisi od objektivnih okolnosti (npr. dužine trajanja obilazaka, termina polazaka, vremena dolaska i daljeg rasporeda u aranžmanu).
* Putnicima koji imaju za cilj posete muzejima i galerijama, preporučujemo da na internetu provere radno vreme istih i da željene posete usklade sa slobodnim vremenom na putovanju.
* Oznaka kategorije hotela u programu je zvanično utvrđena i važeća na dan zaključenja ugovora između organizatora putovanja i ino partnera, te eventualne naknadne promene koje organizatoru putovanja nisu poznate ne mogu biti relevantne.
* U smeštajne objekte se ulazi prvog dana boravka od 15:00h (postoji mogućnost ranijeg ulaska), a napuštaju se poslednjeg dana boravka najkasnije do 09:00h. Svaki hotel ima restoran. Svaka soba ima tuš / WC. Smeštaj iz ove ponude registrovan je, pregledan i standardizovan od strane Nacionalne turističke asocijacije zemlje u kojoj se nalazi. Organizator putovanja u slučaju ne objavljivanja tačnog imena hotela, obavezuje se da ime postavi najkasnije 7 dana pre polaska na put. U slučaju promene hotela, organizator je dužan o tome obavestiti sve putnike, a zamenjen hotel mora u svemu odgovarati standardima hotela datog u opisu programa.
* Opisi smeštajnih objekata su informativnog karaktera. Za eventualna odstupanja i kvalitet usluge u okviru smeštajnih objekata, organizator putovanja ne snosi odgovornost jer to isključivo zavisi od smeštajnih objekata. Neki od dopunskih sadržaja smeštajnih objekta su dostupni uz doplatu. Postoji mogućnost odstupanja i promena oko dostupnosti nekih sadržaja, jer isključivo zavise od smeštajnih objekata (npr. sef, parking, mini-bar, TV, klima uređaj, fen za kosu, internet...). Savetujemo da se i sami više informišete o istima putem interneta, na društvenim mrežama i specijalizovanim portalima koji pružaju tu vrstu pomoći putnicima poput [www.tripadvisor.com](https://www.tripadvisor.com/), [www.booking.com](http://www.booking.com)…
* Organizator putovanja ne može da utiče na razmeštaj po sobama jer to isključivo zavisi od recepcije smeštajnog objekta.
* Zahtevi za konektovane sobe, family sobe i sl uzeće se u razmatranje ali grupni autobuski aranžmani ne podrazumevaju ovakvu vrstu smeštaja niti izbora soba i njihovog sadržaja (balkon, terasa, pušačka soba, spratnost, francuski ležaj…). Agencija organizator ne može obećavati ovakve usluge.
* Smeštaj na grupnim aranžmanima ovog tipa je u dvokrevetnim ili dvokrevetnim sobama sa pomoćnim ležajem namenjene za smeštaj treće osobe. Sobe sa pomoćnim ležajem su manje komforne, a treći ležaj je pomoćni i može biti standardnih ili manjih dimenzija.
* Sva vremena u programima putovanja su data po lokalnom vremenu zemlje u kojoj se boravi.
* Potpisnik ugovora o putovanju ili predstavnici grupe putnika obavezni su da sve putnike upoznaju sa ugovorenim programom putovanja, uslovima plaćanja i osiguranja, kao i Opštim uslovima putovanja organizatora putovanja.
* Maloletni putnici prilikom putovanja moraju imati overenu saglasnost roditelja.
* Međunarodno putno zdravstveno osiguranje je obavezno za pojedine destinacije. Savetujemo Vas da isto posedujete za sva Vaša putovanja jer u suprotnom sami snosite odgovornost za eventualne posledice prilikom kontrole države u koju putujete kao i kontrole u državama kroz koje prolazite.
* Za sve informacije date usmenim, telefonskim ili elektronskim putem agencija ne snosi odgovornost. Validan je samo pisani program putovanja istaknut u prostorijama agencije.
* Organizator zadržava pravo da putem Last minute ponude prodaje svoje aranžmana po cenama koje su drugačije od onih u cenovniku. Stranke koje su započele plaćanje ili uplatile aranžman po cenama objavljenim u ovom cenovniku nemaju pravo da potražuju nadoknadu na ime eventualne razlike u ceni.